open-index/open-wikipedia-markdown huggingface dataset:
Yoon Suk-yeoli tagandamine

Lõuna-Korea parlament tagandas president Yoon Suk-yeoli 14. detsembril 2024, 300 liikmest hääletas tagandamise poolt 204. Tagandamine oli reaktsioon Yooni poolt 3. detsembril välja kuulutatud sõjaseisukorrale.

Presidendi kohused võttis üle peaminister Han Duck-soo, kes omakorda tagandati enne, kui konstitutsioonikohus jõudis Yooni tagandamisele hinnangu anda. Järgmisena võttis riigipea kohustused üle asepeaminister Choi Sang-mok. 24. märtsil mõistis ülemkohus Hani tagandamise õigusvastaseks ning Hanist sai taas presidendi kohusetäitja.

4. aprillil 2025 kuulutas kohus Yooni tagandamise ükshäälselt õiguspäraseks ning sellega oli Yoon lõplikult tagandatud. Han ja Choi astusid tagasi 1. mail ning uueks presidendi kohusetäitjaks sai teine asepeaminister Lee Ju-ho. Kohtu hinnangul oli Yoon rikkunud põhiseadust vähemalt viiel korral, muuhulgas käskinud sõjaväel ja politseil parlamenti blokeerida, lasknud vahistada kohtunikke ning kuulutanud seadusevastaselt välja sõjaseisukorra. Erakorralised presidendivalimised võitis 3. juunil Lee Jae Myung.

Yooni taheti tagandada juba varem, kuid 7. detsembril ei saadud parlamendis Rahva Võimu Partei boikoti tõttu kvoorumit kokku.

Yooni toetus rahva seas oli 2024. aastal langustrendis. Sõjaseisukorra väljakuulutamine vähendas tema toetust veelgi ning enamik vastanutest arvas, et ta peaks kas ise tagasi astuma või ta tuleks tagandada.

## Vaata ka
* Lee Myung-bak
* BBK aktsiahinna manipuleerimise intsident
* Roh Moo-hyun

## Viited
Coenogonium

***Coenogonium*** on kottseente perekond.

## Liike
**Coenogonium luteum* – kollane virvesamblik
**Coenogonium pineti* – männi-virvesamblik

## Välislingid
*
Ameerika Ühendriikide Euroopa väejuhatus

**Ameerika Ühendriikide Euroopa väejuhatus** (inglise keeles *United States European Command*, **EUCOM**) on üks Ameerika Ühendriikide sõjaväe väejuhatustest. Selle staap asub Stuttgartis Baden-Württembergis Saksamaal ning sellega kaetakse 54 miljonit ruutkilomeetrit: Euroopa, Kaukaasia ja Venemaa. 

EUCOM-i ülem on ühtlasi NATO Euroopa vägede kõrgem ülemjuhataja.

Lahesõja ja operatsiooni Northern Watch ajal kontrollis EUCOM Incirliki õhubaasist lendavaid vägesid.

## Ülemate loend
* Matthew Ridgway, 1952–1953
* Alfred Gruenther, 1953–1956
* Lauris Norstad, 1956–1962
* Lyman Lemnitzer, 1962–1969
* Andrew Goodpaster, 1969–1974
* Alexander Haig, 1974–1979
* Bernard W. Rogers, 1979–1987
* John Galvin, 1987–1992
* John Shalikashvili, 1992–1993
* George Joulwan, 1993–1997
* Wesley Clark, 1997–2000
* Joseph Ralston, 2000–2003
* James L. Jones, 2003–2006
* Bantz J. Craddock, 2006–2009
* James G. Stavridis, 2009–2013
* Philip M. Breedlove, 2013–2016
* Curtis Scaparrotti, 2016–2019
* Tod D. Wolters, 2019–2022
* Christopher G. Cavoli, 2022–2025
* Alexus Grynkewich, 2025–

## Välislingid
* Ametlik koduleht (inglise keeles)
Sharof Rashidov

**Sharof Rashidovich Rashidov** (usbeki kirillitsas Шароф Рашидович Рашидов; vene keeles Шараф Рашидович Рашидов *Šaraf Rašidovitš Rašidov*; 6. november (vkj 24. oktoober) 1917 Jizzax, Samarkandi oblast – 31. oktoober 1983 Karakalpaki ANSV) oli Usbeki NSV partei- ja riigitegelane. 

Ta lõpetas 1941. aastal Samarkandi Riikliku Ülikooli filoloogia teaduskonna ja 1948. aastal kaugõppes NLKP KK juures asuva Kõrgema Parteikooli.

## Partei- ja riigitegelasena
Rashidov oli aastatel 1944–1947 Usbekistani K(b)P Samarkandi Oblastikomitee sekretär, 1947–1949 vabariikliku ajalehe vastutav toimetaja, 1949–1950 Usbekistani Kirjanike Liidu juhatuse esimees, 1950–1959 Usbeki NSV Ülemnõukogu Presiidiumi esimees ja 1959–1983 Usbekistani Kommunistliku Partei Keskkomitee esimene sekretär. 

### NLKP Poliitbüroo koosseisus
Ta oli NLKP Keskkomitee Poliitbüroo (kuni 1966. aastani Presiidium) liikmekandidaat alates 1961. aastast.

Sharof Rashidov suri 1983. aastal ja maeti Taškendi linna tsentrumis Lenini muuseumi vastas asuvas skvääris. Hiljem toimus ümbermatmine Chigatoy kalmistule.

## Tunnustus
*Kahekordne sotsialistliku töö kangelane (1974, 1977)
*10 Lenini ordeni kavaler (ordenid saadud ajavahemikus 1950–1980)

## Looming
Rashidovi esimene luulekogu ilmus 1945. aastal, esimene romaan 1951. aastal. Järgmised romaanid ilmusid 1958., 1964. ja 1971. aastal. Arvatakse, et kõik tema teosed on kirjutanud tegelikult tollane Usbekistani Kirjanike Liidu juhatuse esimees Komil Yashin.


Sharof Rashidov haykali.jpg|Ausammas
Sharof Rashidov byusti.jpg|Büst


## Viited
Bangladeshi Rahvuspartei

**Bangladeshi Rahvuspartei** (bengali keeles বাংলাদেশ জাতীয়তাবাদী দল, *Bangladesh Jatiotabadi Dal*) on Bangladeshi erakond. Selle asutas aastal 1978 president Ziaur Rahman, kes tahtis luua tugevat rahvuslikult meelestatud parteid. BRP on üks kahest Bangladeshi suurest erakonnast, teine on Bangladesh Jamaat-e-Islami.

Rahvuspartei algne nimi oli tõlkes Lahinguvälja Vabadusvõitlejate Partei, Rahman asutas selle pärast 1978. aasta presidendivalimisi ning juhtis erakonda kuni oma atendaadini aastal 1981. Rahmani mantlipärija oli tema lesk Khaleda Zia, kes juhtis parteid kuni ta aastal 2018 vangi mõisteti. Ohjad võttis esimehe kohusetäitjana Rahmani ja Zia poeg Tarique Rahman, pärast Zia surma aastal 2025 sai Tarique Rahmanist täieõiguslik esimees.

Bangladeshi Rahvuspartei on võitnud presidendivalimised aastatel 1981, 1991 ja 2001 ning parlamendivalimised aastatel 1979, 1991, 1996, 2001 ja 2026. Erakonna liikmetest on presidendiametit pidanud Ziaur Rahman, Abdus Sattar, Abdur Rahman Biswas, A. Q. M. Badruddoza Chowdhury ja Muhammad Jamiruddin Sircar, peaminister on olnud Mashiur Rahman, Shah Azizur Rahman ja Khaleda Zia. Ziaur Rahmani ajal kehtis riigis poolpresidentaalne, Khaleda Zia ajal parlamentaarne süsteem. Khaleda Zia, peaminister aastatel 1991–1996 ja 2001–2006 oli pärast Pakistani Benazir Bhuttot maailma teine moslemienamusega riigi peaminister. BRP oli pärast 1996. aasta juuni parlamendivalimisi Bangladeshi ajaloo suurim opositsioonipartei, kui 300-liikmelisse parlamenti saadi 116 mandaati.

Bangladeshi Rahvuspartei platvorm põhineb tavaliselt Bangladeshi sõltumatuse tagamisel ning bengali ja moslemi tavade kooseksisteerimise edendamisel. Majanduslikult toetab BRP globaliseerumist ning koostööd Hiina, Kagu-Aasia ja Lähis-Idaga. Erakonda on süüdistatud korruptsioonis, poliitilises vägivallas ja kehvas halduses, eriti aastatel 2001–2006, kui toimusid Dhaka granaadirünnak, Chittagongi relvavedu ja Hawa Bhabani paralleelvalitsus. Erakonnaga seotud rühmitusi on seostatud väljapressimise, vägivalla ja mõrvadega.

## Vaata ka
* Bangladeshi poliitika
* Bangladeshi erakondade loend
* Awami Liiga
* Bangladesh Jamaat-e-Islami
* Rahvusliku Kodaniku Partei

## Viited

## Kirjandus
* 
* 
* 
* 
* 
* 
* 
* 

## Välislingid
* Koduleht
Tõnis Liik

**Tõnis Liik** (1. november 1923 Tartu – 25. jaanuar 2003 Tallinn) oli eesti arhitekt.

Ta lõpetas 1941. aastal Tartu 1. Keskkooli ja õppis aastatel 1942–1944 Tartu Ülikooli arstiteaduskonnas. 

Ta õppis hiljem Tallinna Polütehnilise Instituudi (TPI) ehitusteaduskonna arhitektuuriosakonnas, lõpetas selle 1953. aastal.

Ta kuulus nende TPI lõpetanud arhitektide hulka, kes aastatel 1952–1953 suunati tööle Karjala-Soome NSV-sse (nn Eesti arhitektuuridessant Karjala-Soome NSV-sse).

Töötas aastatel 1953–1958 Karjala-Soome NSV Vabariiklikus Projekteerimiskontoris (alates 1956. aastast juba Karjala ANSV-s). Samadel aastatel töötas ka õppejõuna Petroskoi Arhitektuuri- ja Ehitustehnikumis.

1958. aastal naasis ta koos perega Eestisse.

## Looming Karjala-Soome NSV-s/ Karjala ANSV-s
Juhtis Vabariiklikus Projekteerimiskontoris põllumajandusosakonda, projekteeris mitu sovhoosiasulat.

## Liikmesus
*Eesti Arhitektide Liit

## Isiklikku
Tema isa oli põllumajandusteadlane Elmar Liik.

## Viited

## Välislingid
*''Album Academicum Universitatis Tartuensis 1918–1944'' 
*Profiil. Geni.com
*Haud Tallinna Metsakalmistul
George Clinton (muusik)

**George Clinton** (täisnimi **George Edward Clinton**; sündinud 22. juulil 1941 Kannapolises, Põhja-Carolinas) on Ameerika Ühendriikide muusik, laulukirjutaja ja plaadiprodutsent. Ta on üks *funk*muusika olulisi pioneere ja teda nimetatakse sageli koos James Browni ja Sly Stone’iga *[[funk]]*i stiili arendajaks.

Clinton hakkas muusikuna tegutsema juba noorena ning 1955. aastal vormis ta Plainfieldis (New Jersey) *doo‑wop*i vokaalrühma The Parliaments. Alguses esines grupp väiksematel üritustel ja salvestas vaid mõningaid laule, kuid 1967. aastal saavutas The Parliaments singliga "(I Wanna) Testify" edu Ameerika R&B edetabelites.

Pärast plaadifirmaga seotud juriidilist vaidlust kaotas ta õiguse kasutada nime The Parliaments, mistõttu hakkas ta koos pillimeestega 1968. aastal esinema uue nime all Funkadelic. Funkadelic segas funki, psühhedeelse rocki, souli ja teisi mõjutusi ning erines tugevalt traditsioonilisest R&B‑st.

Varsti sai Clinton jälle õiguse kasutada ka algset nime Parliament ning 1970. aastate alguses tegutsesid Parliament ja Funkadelic paralleelselt, olles sisuliselt sama muusikute kollektiiv, kuid erinevate muusikaliste rõhuasetustega. Parliament keskendus rohkem *funk*ile, Funkadelic aga rockijõulisemale helile. Selle loomingulise ja stiililise sümbioosi ning Clintoni visiooni alusel kujunes välja P-Funk (kombinatsioon nimest Parliament-Funkadelic), mis tähistab nii ansamblite muusikalist stiili kui ka kogu nende innovaatilist ja teatraalset funki. P-Funk on tuntud oma energiliste rütmide, bassiliinide, vokaalide ja lavašõude poolest ning see mõjutas tugevalt hilisemat pop-, funk- ja hiphopmuusikat.

1980. aastateks hakati muusikute ja esinejate kollektiivi sageli nimetama Parliament-Funkadelic või lühendatult P-Funk. Grupp hõlmas Clintoni ja vahelduvat muusikute koosseisu, mis aastate jooksul ulatus kokku enam kui 100 osalejani. Nende tuntumate muusikute seas on bassimängija Bootsy Collins, klahvpillimängija Bernie Worrell, kitarrist Garry Shider ning puhkpillimängijad Maceo Parker ja Fred Wesley.

Clinton on teinud ka eduka soolokarjääri, jätkates samas oma innovaatilist muusikalist stiili, mida ta arendas ansamblites Parliament ja Funkadelic, ning tema 1982. aasta album "Computer Games" sisaldas suurt R&B-hitti "Atomic Dog".

1997. aastal võeti George Clinton ja tema kollektiiv Parliament-Funkadelic Rock'n'rolli Kuulsuste Halli. 2019. aastal pälvis ta Grammy elutööauhinna.

Clinton jätkab oma muusikukarjääri ning tema looming on endiselt mõjukas *funk*muusika ja popkultuuri vallas.

## Viited
Egiptuse välisminister

**Egiptuse välisminister** on Egiptuse minister, kes juhib välisministeeriumit.

## Egiptuse välisministrite loend
* 1826–1844: Boghos Bey Yusufian
* 1844–1850: Artin Bey Shoukry
* 1850–1858: Estefan Bey Rasmy
* 1858–1879: Nubar Pasha
* 1879: Ali Zulfikar Pasha
* 1879: Mohamed Sherif Pasha
* 1879–1882: Mustafa Fahmi
* 1882: Raghib Pasha
* 1882–1884: Mohamed Sherif Pasha
* 1884–1888: Nubar Pasha
* 1888–1891: Ali Zulfikar Pasha
* 1891–1894: Tigrane Pasha
* 1894–1910: Boutros Ghali
* 1910–1912: Hussein Roshdy Pasha
* 1912–1914: Youssef Wahba
* 1914: Adly Yakan Pasha
* 1914–1917: Hussein Roshdy Pasha
* 1922: Abdel Khalek Sarwat Pasha
* 1922–1923: Mahmoud Fakhry Pasha
* 1923: Ahmed Heshmat Pasha
* 1923–1924: Mohamed Tawfik Refaat Pasha
* 1924: Wasif Boutros Ghali
* 1924–1926: Ahmed Zeiwar Pasha
* 1926–1927: Abdel Khalek Sarwat Pasha
* 1927–1928: Murkos Hanna Pasha
* 1928: Wasif Boutros Ghali
* 1928–1929: Hafez Afifi Pasha
* 1929–1930: Ahmed Medhat Yeghen Pasha
* 1930: Wasif Boutros Ghali
* 1930: Hafez Afifi Pasha
* 1930–1933: Abdel Fattah Yahya Pasha
* 1933: Nakhla George al-Motyei Pasha
* 1933: Salib Sami Bey
* 1933–1934: Abdel Fattah Yahya Pasha
* 1934–1935: Kamel Ibrahim Bey
* 1935–1936: Aziz Ezzat Pasha
* 1936: Aly Maher Pasha
* 1936–1937: Wasif Boutros Ghali
* 1937–1939: Abdel Fattah Yahya Pasha
* 1939–1940: Aly Maher Pasha
* 1940: Hassan Sabry Pasha
* 1940–1941: Hussein Sirri Pasha
* 1941–1942: Salib Sami Bey
* 1942–1944: Mostafa el-Nahas
* 1944–1945: Mahmoud El Nokrashy Pasha
* 1945–1946: Abdel Hamid Badawi
* 1946: Ahmed Lutfi el-Sayed
* 1946: Ibrahim Abdel Hady Pasha
* 1946–1947: Mahmoud El Nokrashy Pasha
* 1947–1948: Ahmed Mohamed Khashaba Pasha
* 1948–1949: Ibrahim Dessouqy Abaza Pasha
* 1949: Ahmed Mohamed Khashaba Pasha
* 1949–1950: Hussein Sirri Pasha
* 1950–1952: Muhammad Salah al-Din Bey
* 1952: Aly Maher Pasha
* 1952: Mohamed Abdul Khalek Hassouna
* 1952: Hussein Sirri Pasha
* 1952: Mohamed Abdul Khalek Hassouna
* 1952: Aly Maher Pasha
* 1952: Ahmed Mohamed Farrag Tayei
* 1952–1964: Mahmoud Fawzi
* 1964–1972: Mahmoud Riad
* 1972: Mohammed Murad Ghaleb
* 1972–1973: Mohammed Hassan El-Zayyat
* 1973–1977: Ismail Fahmi
* 1977: Boutros Boutros-Ghali
* 1977–1978: Muhammad Ibrahim Kamel
* 1978–1979: Boutros Boutros-Ghali
* 1979–1980: Mustafa Khalil
* 1980–1984: Kamal Hassan Ali
* 1984–1991: Ahmed Asmat Abdel-Meguid
* 1991–2001: Amr Moussa
* 2001–2004: Ahmed Maher El Sayed
* 2004–2011: Ahmed Aboul Gheit
* 2011: Nabil Elaraby
* 2011: Mohamed Orabi
* 2011–2013: Mohamed Kamel Amr
* 2013–2014: Nabil Fahmi
* 2014–2024: Sameh Shoukry
* 2024–: Badr Abdelatty

## Vaata ka
* Egiptuse valitsus
Komil Yashin

**Komil Yashin** (kodanikunimega **Komil Nu'monov**; 25. detsember (vkj 12. detsember) 1909 Andijon – 25. september 1997 Taškent) oli usbeki kirjanik, Usbeki NSV Teaduste Akadeemia korrespondentliige (1961–1969) ja akadeemik (alates 1969).

Ta õppis pärast keskkooli lõpetamist kaks kursust Leningradi metsatehnilises akadeemias (1925–1928), kuid oli sunnitud sealt haiguse tõttu lahkuma. Töötas seejärel Usbekistanis riikliku muusikateatri kirjandusala juhatajana.

Ta oli aastatel 1946–1949 Usbeki NSV Ministrite Nõukogu juures asuva Kunstivalitsuse ülem, 1958–1980 Usbekistani Kirjanike Liidu esimees ja ühtlasi NSV Liidu Kirjanike Liidu juhatuse sekretär (alates 1959).

Tema kirjanduslik tegevus algas 1925. aastal. Nendel aastatel kirjutatud luuletusi on avaldatud mitmes kogumikus. Samal ajal tundis ta huvi ka teatrikunsti vastu ning temast sai usbeki tähtsamaid näitekirjanikke. Ta kirjutas ka libretod esimestele usbeki rahvuslikele ooperitele (1939–1941) ja stsenaariumid mitmele mängufilmile.   

## Tunnustus
*Sotsialistliku töö kangelane (1974)
*Usbeki NSV rahvakirjanik (1959)

## Viited
Katari välisministeerium

**Katari välisministeerium** (araabia keeles وزارة الخارجية) on Katari välisasjade eest vastutav ministeerium. Välisministeerium viib emiiri loal ja juhendamisel ellu Katari välispoliitikat.

Välisministeeriumit juhib välisminister. Katari välisminister on aastast 2016 Mohammed bin Abdulrahman bin Jassim Al Thani (ta on ühtlasi peaminister).

## Katari välisministrite loend
* 1971–1972: Khalifa bin Hamad Al Thani
* 1972–1985: Suhaim bin Hamad Al Thani
* 1985–1989: Ahmed bin Saif Al Thani
* 1989–1990: Abdullah bin Khalifa al-Attiyah
* 1990–1992: Mubarak Ali al-Khater
* 1992–2013: Hamad bin Jassim bin Jaber Al Thani
* 2013–2016: Khalid bin Mohammad Al Attiyah
* 2016–: Mohammed bin Abdulrahman bin Jassim Al Thani

## Vaata ka
* Katari poliitika

## Viited

## Välislingid
* Koduleht
Saudi Araabia välisministeerium

**Saudi Araabia välisministeerium** (araabia keeles وزارة الخارجية) on Saudi Araabia välisasjade eest vastutav ministeerium. See viib ellu Saudi Araabia välispoliitikat.

Välisministeeriumit juhib välisminister. Saudi Araabia välisminister on aastast 2019 Faisal bin Farhan Al Saud.

## Saudi Araabia välisministrite loend

## Vaata ka
* Saudi Araabia välispoliitika
* Saudi Araabia poliitika

## Viited

## Välislingid
* Koduleht
Zaliha Mustafa

**Datuk Seri Dr. Zaliha binti Mustafa** (Jawi kirjas: زاليحا بنت مصطفى; sündinud 28. juunil 1964 Johor Bahrus) on Malaisia poliitik ja arst, kes 3. detsembrist 2023 kuni 12. detsembrini 2025 Anwar Ibrahimi valitsuses Malaisia peaministri ministeeriumis föderaalterritooriumide eest vastutav ministrina. Ta on esimene naine selle ameti peal. Varem tegi ta ajalugu Malaisia esimese naissoost Malaisia tervishoiuministrina, olles ametis 12. detsembrist 2022 kuni 17. detsembrini 2023 enne kabineti ümberkorraldusi.

## Elukäik
Ta sündis aastal 1964 Johor Bahrus (asub Johori osariigis). Ta on lõpetanud Malaisia Rahvusülikooli.

Ta on olnud 19. novembrist 2022 Rahvaõigluse Partei (malai keeles *Parti Keadilan Rakyat*, PKR) liige, mis on osa Pakatan Harapani (PH) koalitsioonist, on ta parteis pidanud mitmeid võtmepositsioone, sealhulgas PKR-i valimiskomisjoni (JPP) esimees, keskjuhtimisnõukogu (MPP) liige (2018–2020), Keadilani Akadeemia direktor (2009), PKR-i naistetiiva asejuht (2007–2009) ja PKR-i Johori osariigi esimees (2005–2007).

Dr. Zaliha töötas varem ka Malaisia naiste-, pere- ja kogukonna arengu ministri Dato’ Seri dr Wan Azizah Wan Ismaili poliitilise sekretärina 7. peaministri Tun dr Mahathir Mohamadi valitsusajal.

## Isiklikku
Ta on abielus Ahmad Azlaniga ja neil on neli last.
Parliament-Funkadelic

**Parliament-Funkadelic** (tuntud ka lühendina **P-Funk**) on Ameerika muusikute ja esinejate kollektiiv, mille ümber koondus 1970. aastatel suur hulk *[[funk]]*muusikuid. Kollektiivi juhtis George Clinton, kes ühendas kahte paralleelselt tegutsenud ansamblit, Parliament ja Funkadelic, ning lõi nende loomingust ainulaadse ja mõjuka muusikastiili, mida tuntakse P-Funkina.

Parliament‑Funkadelic võeti 1997. aastal Rock'n'rolli Kuulsuste Halli ning 2019. aastal pälvis George Clinton Grammy elutööauhinna, tunnustamaks tema pikaajalist panust muusikasse.

## Viited
Euroopa Liidu Kosmoseprogrammi Amet

**Euroopa Liidu Kosmoseprogrammi Amet** (*European Union Agency for the Space Programme*; **EUSPA**)  on kosmoseagentuur, mis haldab Euroopa Liidu (EL) kosmoseprogrammi ja on üks Euroopa Liidu ametitest.

See loodi algselt 2004. aastal Euroopa Globaalsete Navigatsioonisatelliitide Järelevalveameti (GSA) nime all, reorganiseeriti 2010. aastal Euroopa Globaalsete Navigatsioonisatelliitide Ametiks (GNSS Amet) ning asutati praeguses vormis 12. mail 2021. EUSPA on eraldiseisev Euroopa Kosmoseagentuurist (ESA), kuigi mõlemad organisatsioonid teevad tihedat koostööd.

EUSPA haldab Galileo ülemaailmset satelliitnavigatsioonisüsteemi, EGNOS-i, Euroopa Liidu riikliku satelliitside programmi ja Copernicust.

## Viited
Fadhlina Sidek

**Fadhlina binti Sidek** (Jawi kirjas: فَضْلِنَا صِدِّيق‎; sündinud 16. oktoobril 1977) on Malaisia poliitik ja jurist, kes on alates 3. detsembrist 2022 olnud Anwar Ibrahimi valitsuses Malaisia haridusminister ja alates 2022. aasta novembrist Nibong Tebali parlamendiliige. Ta oli senaator 2021. aasta septembrist kuni tagasiastumiseni 2022. aasta novembris. Ta on Rahva Õigluse Partei (PKR) liige, mis on üks PH koalitsiooni parteist. Ta on alates 2022. aasta juulist olnud ka PKR-i naisjuht. Ta on ka esimene naisharidusminister Malaisia ajaloos.

Enne oma poliitilist karjääri oli Fadhlina aktivist ja jurist, kes spetsialiseerus islami perekonnaõigusele ja laste heaolule. Tal oli ka oma šariaadiõiguse firma Tetuan Fadhlina Siddiq & Associates.

## Elukäik
Fadhlina on Malaisia islami noorteliikumise (Angkatan Belia Islam Malaysia, ABIM) endise presidendi, Siddiq Fadzili (1947–2021) tütar. Ta sai alghariduse Sekolah Rendah Kebangsaan Semenyih's ja lõpetas keskhariduse Sekolah Agama Menengah Hulu Langatis Batu 10 Hulu Langatis 1994. aastal. Seejärel õppis ta Malaisia Rahvusvahelises Islamiülikoolis (*International Islamic University Malaysia*, IIUM), kus ta sai 2002. aastal õigusteaduse bakalaureuse (LLB) ja õigusteaduse bakalaureuse (LLB) (šariaat) kraadi ning 2008. aastal õigusteaduse magistrikraadi (LLM) Malaisia Rahvusülikoolist (malai keeles *Universiti Kebangsaan Malaysia*, UKM).

Ta alustas oma poliitilist karjääri 2020. aastal, kui ta liitus Rahva Õigluse Partei (malai keeles *Parti Keadilan Rakyat*, PKR) parteiga ja määrati naiste õigus- ja kogukonnaarenduse büroo esimeheks. Sama aasta juulis valiti ta ka partei naisjuhiks. 2021. aasta septembris määrati ta Penangi osariiki esindama senati liikmeks.

2022. aasta üldvalimistel oli ta PKR kandidaat Nibong Tebali parlamendikohale ja alistas edukalt PN-i ametisoleva Mansor Othmani 16 293 häälega.

## Isiklikku
Ta on abielus Mohd Fadzli Arsadiga ja neil on kuus last.
Eesti Laul 2027

Eesti Laul 2027 oli 19. Eesti Laulu võistlus ja 34. Eurovisiooni lauluvõistluse Eesti eelvoor.
Eesti Laul 2027 finaalkontsert toimus 2027. aasta veebruaris Tallinnas Unibet Arenal.
ESTRACK

**ESTRACK** ehk **Euroopa kosmose jälgimisvõrk** (*European Space Tracking*) on maapealne kosmose jälgimisjaamade süsteem, mis koosneb mitmest maapealsest Euroopa Kosmoseagentuurile (ESA) kuuluvast kosmose jälgimisjaamast. Jaamu haldab ESA Euroopa Kosmoseoperatsioonide Keskus (ESOC) Darmstadtis, Saksamaal. 

Jälgimisvõrk loodi 1975. aastal.

ESTRACKi jaamad asuvad Austraalias, Rootsis, Belgias, Keenias, Hispaanias, Prantsuse Guajaanas ja Argentinas. Jaamad toetavad erinevaid ESA kosmoseaparaate ja võimaldavad ühendust maapealsete meeskondade ning kosmoseaparaatide, nagu XMM-Newton, Mars Express, BepiColombo ja Gaia vahel.

## Vaata ka
* Süvakosmose sidevõrk

## Viited
Euroopa teenindusmoodul

**Euroopa teenindusmoodul** (*European Service Module*; **ESM**) on Orioni kosmoselaeva teenindusmoodul, mis tagab kosmosemissioonidele, sealhulgas Kuu-missioonidele, vajaliku energia, tõukejõu, vee ja hapniku, kuni see iga missiooni lõpus kõrvale heidetakse. 

2013. aasta jaanuaris teatas NASA, et Euroopa Kosmoseagentuur (ESA) ehitab Artemis I missioonile teenindusmooduli. See põhineb ESA Automated Transfer Vehicle'i (ATV) platvormil. 

Mooduli esimene start toimus 16. novembril 2022 kui tiirule ümber Kuu startis NASA Artemise programmi esimene missioon Artemis I. ESA ehitab teenindusmoodulid missioonidele Artemis II kuni Artemis VI.

## Viited
Kosmoseilm

**Kosmoseilm** on kosmosefüüsika ja aeronoomia haru, mis uurib muutuvaid tingimusi Päikesesüsteemis ja selle heliosfääris. See hõlmab päikesetuule mõjusid, eriti Maa magnetosfäärile, ionosfäärile, termosfäärile ja eksosfäärile. Kuigi füüsiliselt eraldi, on kosmiline ilm analoogne Maa atmosfääri (troposfääri ja stratosfääri) ilmaga. Terminit "kosmoseilm" kasutati esmakordselt 1950. aastatel ja populariseeriti 1990. aastatel. Hiljem viis see teadusuuringuteni "kosmose kliima" kohta, mis uurib suuremastaabilisi ja pikaajalisi kosmoseilma mustreid.

## Viited
Eesti jalgpalli 2024/2025. aasta karikavõistlused

**Eesti jalgpalli 2024/2025. aasta karikavõistlused** ametlikult ka **Tipneri karikavõistlused 2025** oli Eesti jalgpalli karikavõistluste 35. hooaeg, mis algas 1/64-finaalidega 12. juunil 2024 ja lõppes finaaliga 24. mail 2025.

Karikavõistlustele registreerus 66 võistkonda.

Meistriks tuli Nõmme Kalju, kes alistas finaalis Tallinna FCI Levadia.

## 1/64-finaalid
Loosimine toimus 30. mail 2024. Sulgudes võistkonna liiga tase.

|-
!colspan="3" align="center"|12. juuni 2024

|-
!colspan="3" align="center"|13. juuni 2024

|-
!colspan="3" align="center"|19. juuni 2024

|-
!colspan="3" align="center"|26. juuni 2024

|-
!colspan="3" align="center"|27. juuni 2024

|-
!colspan="3" align="center"|30. juuli 2024

|-
!colspan="3" align="center"|31. juuli 2024

|}

## 1/32-finaalid
Loosimine toimus 30. mail 2024. Sulgudes võistkonna liiga tase.

|-
!colspan="3" align="center"|6. juuli 2024

|-
!colspan="3" align="center"|23. juuli 2024

|-
!colspan="3" align="center"|27. juuli 2024

|-
!colspan="3" align="center"|28. juuli 2024

|-
!colspan="3" align="center"|29. juuli 2024

|-
!colspan="3" align="center"|30. juuli 2024

|-
!colspan="3" align="center"|31. juuli 2024

|-
!colspan="3" align="center"|1. august 2024

|-
!colspan="3" align="center"|6. august 2024

|-
!colspan="3" align="center"|7. august 2024

|-
!colspan="3" align="center"|13. august 2024

|-
!colspan="3" align="center"|14. august 2024

|}

## 1/16-finaalid
Loosimine toimus 1. august 2024. Sulgudes võistkonna liiga tase.

!colspan="3" align="center"|13. august 2024

|-
!colspan="3" align="center"|14. august 2024

|-
!colspan="3" align="center"|21. august 2024

|-
!colspan="3" align="center"|27. august 2024

|-
!colspan="3" align="center"|28. august 2024

|-
!colspan="3" align="center"|4. september 2024

|-
!colspan="3" align="center"|7. september 2024

|-
!colspan="3" align="center"|11. september 2024

|-
!colspan="3" align="center"|9. oktoober 2024

|-
!colspan="3" align="center"|15. oktoober 2024

|-
!colspan="3" align="center"|30. oktoober 2024

|}

## 1/8-finaalid
Loosimine toimus 6. september 2024. Sulgudes võistkonna liiga tase.

!colspan="3" align="center"|30. oktoober 2024

|-
!colspan="3" align="center"|31. oktoober 2024

|-
!colspan="3" align="center"|23. november 2024

|}

## Veerandfinaalid
Loosimine toimus 22. veebruar 2025.

!colspan="3" align="center"|4. märts 2025

|-
!colspan="3" align="center"|5. märts 2025

|}

## Poolfinaalid
Loosimine toimus 10. märts 2025.

!colspan="3" align="center"|13. mai 2025

|-
!colspan="3" align="center"|14. mai 2025

|}

## Finaal

## Viited
Vārpas

**Vārpas** (vanasti ka **Baldones muiža**) on küla (*ciems*) Lätis Ķekava piirkonna Baldone vallas.

Küla asub valla lõunaosas merepinnast 31 meetri kõrgusel. Asula jääb piirkonna keskusest Ķekavast 21 ja Riiast 37 kilomeetri kaugusele. Külas asub Vārpase bussipeatus.

Küla on kujunenud endise Baldone mõisa keskuse juurde. Nõukogude perioodil oli seal Baldone kolhoosi osakonnakeskus, kus asusid töökojad, kuivati ja aiand. Aastatel 2008–2021 jäi asula Baldone piirkonda. 

## Elanike arv


* 117 (1970)
* 191 (1979)
* 153 (1989)
* 142 (2000)

* 125 (2011)
* 157 (2021)
* 169 (2026)

## Viited
Sergei Afanasjev

**Sergei Aleksandrovitš Afanasjev** (vene keeles Сергей Александрович Афанасьев; 30. august 1918 Klin – 13. mai 2001 Moskva) oli Nõukogude Liidu riigitegelane.

Pärast 1941. aastal Baumani-nimelise Moskva Mehaanika-Masinaehituse Instituudi lõpetamist töötas ta suurtükitehases meistri ja konstruktorina, hiljem edutati ta tehase juhtkonda, seejärel relvastuse ministeeriumi valitsuseülema asetäitjaks. Aastatel 1955–1957 oli ta NSV Liidu Kaitsetööstuse Ministeeriumis valitsuseülem, 1961–1965 Vene NFSV Ministrite Nõukogu aseesimees ja ühtlasi Vene NFSV Rahvamajanduse Nõukogu esimees. 

Aastatel 1965–1983 oli Afanasjev NSV Liidu üldise masinaehituse minister ja 1983–1987 raske ja transpordi masinaehituse minister.

Alates 1988. aastast töötas ta konsultandina NSV Liidu Kaitseministeeriumi peainspektorite grupis, olles selles ametis esimene tsiviilisik (1988–1992).

## NLKP Keskkomitee koosseisus
Ta oli aastatel 1961–1989 NLKP Keskkomitee liige.

Sergei Afanasjev suri 2001. aastal ja maeti Moskvas Novodevitšje kalmistule.

## Tunnustus
*Kahekordne sotsialistliku töö kangelane (1975, 1978)
*Seitsme Lenini ordeni kavaler (1958, 1961, 1966; 1968, 1971, 1975, 1978)

## Viited
Nikolai Dolležal

**Nikolai Antonovitš Dolležal** (vene keeles Николай Антонович Доллежаль; 27. oktoober (vkj 15. oktoober) 1899 Jekaterinoslavi kubermang – 20. november 2000 Moskva) oli vene aatomienergeetikateadlane ja tuumareaktorikonstruktor, akadeemik.

## Elukäik
Pärast 1923. aastal Moskva Kõrgema Tehnikakooli lõpetamist töötas ta tehastes juhtivtöötajana, sealhulgas aastatel 1941–1942 Uralhimmašis peainsenerina. 1943. aastast keemilise masinaehituse teadusinstituudi direktor. Pärast seda kui 1946. aastal instituut lülitati Nõukogude aatomiprojekti koosseisu, hakati seal projekteerima tööstuslikke tuumareaktoreid tuumarelva loomiseks vajaliku plutooniumi tootmiseks. Pärast Nõukogude Liidu esimese aatomipommi edukat katsetust (1949) sai Dolležali juhitud instituudi uueks suunaks tuumareaktorite väljatöötamine  tuumaelektrijaamadele, pealvee- ja allveelaevadele.

1952. aastal määrati Dolležal teadusinstituut NII-8  direktoriks (tänapäeval Dolležali Energiatehnika Teadusuurimis- ja Konstrueerimisinstituut). Sellele ametikohale jäi ta 34 aastaks. 1961. aastal rajas ta Baumani Moskva Kõrgemas Tehnikakoolis energeetiliste masinate ja seadeldiste kateedri ja jäi seda juhtima 25 aastaks.

## Akadeemik
NSV Liidu Teaduste Akadeemia korrespondentliikmeks valiti ta 1953. aastal, akadeemikuks sai 1961. aastal.

Nikolai Dolležal suri 2000. aastal 101 aasta vanuses ja maeti Moskva oblastis Kozino külakalmistule.

## Tunnustus
*Kahekordne sotsialistliku töö kangelane (1949, 1984)
*Kuue Lenini ordeni kavaler (1949, 1956, 1959, 1969, 1979, 1984)

## Viited
Misa

**Misa** (ka **Misas lauki**) on küla (*mazciems*) Lätis Ķekava piirkonna Baldone vallas.

Küla asub valla edelaosas merepinnast 20 meetri kõrgusel. Asula jääb piirkonna keskusest Ķekavast 20 ja Riiast 36 kilomeetri kaugusele. Küla teenindab Misas lauki bussipeatus.

Misa rajati suvilapiirkonnana, seal on 226 suvilakrunti. Aiandusühistu loodi aastal 1881 Läti Ülikooli eestvedamisel, projektiga liitusid ka prokuratuur, Riia Polütehniline Instituut, Kõrghariduse ministeerium, Teaduste akadeemia, Siseministeerium, Parteiajaloo instituut, tsiviilkaitse, vanglate süsteem, ülemkohus, Kvalifikatsioonitõstmise instituut, riiklik autoinspektsioon, Meditsiiniinstituut, Ametiühingute Kesknõukogu, Üldhariduskool ja teised. Aastal 1999 hakkas aianduskooperatiiv kandma nime Misas lauki. Kooperatiiv on külla rajanud ka poe ja veetorni. Aastatel 2008–2021 jäi asula Baldone piirkonda. Aastal 2013 oli külas 24 elanikku.

## Viited
Stūri (Baldone vald)

**Stūri** on küla (*mazciems*) Lätis Ķekava piirkonna Baldone vallas.

Küla asub valla edelaosas merepinnast 18 meetri kõrgusel Misa jõe kaldal. Asula jääb piirkonna keskusest Ķekavast 24 ja Riiast 40 kilomeetri kaugusele. Külas asub Stūri bussipeatus.

Stūri kujunes aastal 1880 valminud Misa vesiveski juurde. Hiljem oli seal Ibenete karjamõis (*Gubenshof*, *Hübbenetshof*). Aastatel 2008–2021 jäi asula Baldone piirkonda. Aastal 2005 oli külas 23 elanikku.

## Viited
Nikolai Issanin

**Nikolai Nikititš Issanin** (vene keeles Николай Никитич Исанин; 5. mai (vkj 22. aprill) 1904 Moskva – 1. märts 1990 Leningrad) oli vene pealvee- ja allveelaevakonstruktor, NSV Liidu Teaduste Akadeemia akadeemik (1970).

Ta lõpetas 1935. aastal Leningradi Laevaehituse Instituudi. 

Aastatel 1946–1970 oli ta lahingulaevu, raskeid lahinguristlejaid ning diisel- ja tuumaallveelaevu projekteeriva 
Keskkonstrueerimisbüroo (tänapäeval Issanini Peterburi Masinaehituse Merebüroo Malahhiit) peakonstruktor.

Nikolai Issanin suri 1990. aastal ja maeti Leningradis Serafimovskoje kalmistule.

## Tunnustus
*Kahekordne sotsialistliku töö kangelane (1968, 1974)
*Kahe Lenini ordeni kavaler (1963, 1974)

## Viited
Mõhhailo Jangel

**Mõhhailo Kuzmõtš Jangel** (ukraina keeles Михайло Кузьмич Янгель; vene keeles Михаил Кузьмич Янгель *Mihhail Kuzmitš Jangel*; 7. november (25. oktoober vkj) 1911 Irkutski kubermang – 25. oktoober 1971 Moskva) oli ukraina päritolu Nõukogude Liidu raketi- ja kosmosetehnikakonstruktor, akadeemik.

Ta lõpetas 1937. aastal kiitusega Moskva Lennundusinstituudi ja 1950. aastal kiitusega NSV Liidu Lennukitööstuse Akadeemia.

## Töökäik
Ta töötas aastatel 1950–1954 Moskva oblastis Kaliningradis asunud teadusinstituudi NII-88 konstruktorbüroos OKB-1 (kus peakonstruktoriks oli Sergei Koroljov; tänapäeval Koroljovi Raketi-Kosmose Korporatsioon Energia) osakonnajuhatajana (1950–1951),  peakonstruktori asetäitjana (1951–1952), direktorina (1952–1953) ja peainsenerina (1953–1954).

Aastatel 1954–1971 oli ta Dnipropetrovskis asunud OKB-586 (tänapäeval Jangeli Konstruktorbüroo Južnoje) peakonstruktor.

## Akadeemik
1960. aastal anti talle tehnikadoktori kraad väitekirja kaitsmata. Aasta hiljem valiti ta Ukraina NSV Teaduste Akadeemia akadeemikuks. NSV Liidu Teaduste Akadeemia akadeemikuks sai ta 1966. aastal.

Mõhhailo Jangel suri 1971. aastal ja maeti Moskvas Novodevitšje kalmistule.

## Tunnustus
*Kahekordne sotsialistliku töö kangelane (1959, 1961)
*Nelja Lenini ordeni kavaler (1956, 1959, 1961, 1969)

## Kirjandus
*Irina Straževa. "Tulbid kosmodroomilt: Raketi- ja kosmosesüsteemide peakonstruktorist M. Jangelist". Tallinn: Eesti Raamat, 1981 (372 lk).

## Viited
Kažoki

**Kažoki** on küla (*mazciems*) Lätis Ķekava piirkonna Baldone vallas.

Küla asub valla lääneosas merepinnast 5 meetri kõrgusel Misa jõe kaldal. Asula jääb piirkonna keskusest Ķekavast 17 ja Riiast 33 kilomeetri kaugusele. Küla idaossa jääb Kažoki kalmistu.

Kažoki rajati suvilapiirkonnana, sisuliselt on tegemist Dzērumi Baldone valda jääva osaga. Aastatel 2008–2021 jäi asula Baldone piirkonda. Aastal 2013 oli külas 8 elanikku.

## Viited
Mercendarbe

**Mercendarbe** (vanasti ka **Mencendarbe**) on küla (*ciems*) Lätis Ķekava piirkonna Baldone vallas.

Küla asub valla põhjaosas merepinnast 33 meetri kõrgusel. Asula jääb piirkonna keskusest Ķekavast 21 ja Riiast 37 kilomeetri kaugusele. Mercendarbes asub Baldone metskond. Küla teenindab Mercendarbe bussipeatus.

Küla on kujunenud endise Mercendarbe mõisa (*Merzendorf*) keskuse juurde. Mõisa häärberi uksed on muinsusmälestistena riikliku kaitse all.

Looduskaitse all on Mencendarbe pärnaallee, kolm mõisa juures kasvavat pärna, üks läänepärn, üks raagremmelgas ja üks Euroopa lehis.

Aastail 1939–2012 oli mõisa häärberis lastekodu. Aastatel 2008–2021 jäi asula Baldone piirkonda. Aastast 2017 asub mõisa häärberis Baldone muuseum.

## Elanike arv


* 163 (1970)
* 191 (1979)
* 153 (1989)
* 142 (2000)

* 132 (2005)
* 125 (2011)
* 139 (2021)

## Viited
Valentõn Gluško

**Valentõn Petrovõtš Gluško** (ukraina keeles Валентин Петрович Глушко; vene keeles Валентин Петрович Глушко *Valentin Petrovitš Gluško*; 3. september (vkj 21. august) 1908 Odessa – 10. jaanuar 1989 Moskva) oli ukraina ja Nõukogude Liidu raketi- ja kosmosetehnikakonstruktor, rakettmootoriehituse valdkonna rajaja Nõukogude Liidus.

Aastatel 1925–1929 õppis ta Leningradi Riiklikus Ülikoolis. 

## Vangistus ja rehabiliteerimine
1938. aastal Gluško arreteeriti ja mõisteti kaheksaks aastaks töölaagrisse. Vangistuses võimaldati tal töötada tehnikabüroos (nn šaraškas), kus ta arendas lennukite reaktiivvõimendeid. Pärast selle töö lõpetamist vabastati ta ennetähtaegselt 1944. aastal, karistus kustutati. Lõplikult rehabiliteeriti ta 1956. aastal.

## Töökäik
1946. aastal määrati ta OKB-456 peakonstruktoriks. Tema juhtimisel töötati välja võimsad vedelkütusega rakettmootorid, mis kasutasid madala ja kõrge keemistemperatuuriga kütust. Neid kasutati kõigi kodumaiste kanderakettide ja paljude lahingrakettide esimeses ja teises astmes. Aastatel 1974–1989 oli Gluško teadustootmiskoondise Energia (tänapäeval Akadeemik Gluško NPO Energomaš) peakonstruktor.

## Akadeemik
NSV Liidu Teaduste Akadeemia korrespondentliikmeks valiti ta 1953. aastal, akadeemikuks 1958. aastal. Samal aastal (1958) sai ta ka Ukraina NSV Teaduste Akadeemia akadeemikuks.

Valentõn Gluško suri 1989. aastal ja maeti Moskvas Novodevitšje kalmistule.

## Tunnustus
*Kahekordne sotsialistliku töö kangelane (1956, 1961)
*Viie Lenini ordeni kavaler (1956, 1958, 1968, 1975, 1978)

## Viited
Dinmuhamed Konajev

**Dinmuhamed Ahmetulõ Konajev** (kasahhi keeles Дінмұхамед Ахметұлы Қонаев; vene keeles Динмухаммед Ахмедович Кунаев *Dinmuhhammed Ahmedovitš Kunajev*; 12. jaanuar (vkj 30. detsember 1911) 1912 Vernõi, Semiretšenski oblast – 22. august 1993 Almatõ oblast) oli Kasahhi NSV partei- ja riigitegelane ning mäeteadlane, akadeemik. 

Ta lõpetas 1936. aastal kiitusega Moskva Värviliste Metallide ja Kulla Instituudi mäeinsenerina. Töötas Kasahstani mäetööstuses juhtivtöötajana, sealhulgas Ridderi lähistel Ridderi kaevanduse direktorina.

## Teadlasena
Tema teadustöö oli seotud avakaevandamisega. 1948. aastal kaitses ta kandidaaditöö ja 1952. aastal valiti ta Kasahhi NSV Teaduste Akadeemia akadeemikuks ja presidendiks. Pärast 1968. aastal doktoritöö kaitsmist anti talle tehnikadoktori kraad. Ta on avaldanud üle 100 teaduspublikatsiooni.

## Partei- ja riigitegelasena
Konajev oli aastatel 1942–1952 Kasahhi NSV Ministrite Nõukogu (kuni 1946 Rahvakomissaride Nõukogu) aseesimees, 1952–1955 Kasahhi NSV Teaduste Akadeemia president, 1955–1960 Kasahhi NSV Ministrite Nõukogu esimees, 1960–1962 Kasahstani Kommunistliku Partei Keskkomitee esimene sekretär ja 1962–1964 taas Kasahhi NSV MN esimees.

7. detsembril 1964 valiti ta uuesti Kasahhi KP KK esimeseks sekretäriks. Sellele ametipostile jäi Konajev kuni 16. detsembrini 1986. Tema asemele toodi Moskvast vabariigi uueks parteijuhiks umbvenelane Gennadi Koblin, mis põhjustas Almatõs massilised meeleavaldused. 

### NLKP KK Poliitbüroo koosseisus
Ta oli NLKP Keskkomitee liige aastatel 1956–1987, NLKP Keskkomitee Poliitbüroo liikmekandidaat 1966–1971 ja liige 1971–1987.

Dinmuhamed Konajev suri 1993. aastal Akši külas ja maeti Almatõs Kensai kalmistule.

## Tunnustus
*Kolmekordne sotsialistliku töö kangelane (1972, 1976, 1982)
*Kaheksa Lenini ordeni kavaler (ordenid saadud ajavahemikus 1957–1982)


Dinmukhamed Kunayev.jpg|1940. aastatel
Egemen Kazakhstan Konaev.jpg|1980. aastatel
E8546-Almaty-Kunaev-Square.jpg|Pronksbüst
Dinmukhammed Konayev.jpg|Konajevi haud
Stamps of Kazakhstan, 2012-01.jpg|Kasahstani postmark


## Viited
Hamroqul Tursunqulov

**Hamroqul Tursunqulov** (12. märts (vkj 29. veebruar) 1892 Fergana oblast, Venemaa Keisririik – 9. august 1965 Taškendi oblast) oli usbeki põllumajandustegelane, kolhoosiesimees, NSV Liidu Ülemnõukogu Presiidiumi liige (1958–1962).

## Elukäik
Ta osales Venemaa kodusõjas ja aastatel 1918–1926 nõukogude võimu kehtestamisel Usbekistanis. 1935. aastast sai temast Taškendi oblasti Yangiyuli rajoonis asunud puuvillakasvatusega tegeleva artelli esimees. Tollal oli keskmine hektarisaak 5 tsentnerit. Hiljem sai artellist Kaganovitši-nimeline kolhoos "Sharq Yulduzi" (’ida täht’). Tursunqulovi juhtimisel hakkas kolhoos saama vabariigi suurimaid hektarisaake (1940. aastatest alates 40–46 ts/ha, 1947. aastal 88,65 ts/ha).

Ta oli aastatel 1946–1966 NSV Liidu Ülemnõukogu 2.–6. koosseisu saadik. 
Tursunqulov astus 1945. aastal ÜK(b)P liikmeks. Alates 1956. aastast oli ta delegaat NLKP kolmel järjestikusel parteikongressil (1956, 1959, 1961).

Hamroqul Tursunqulov suri 1965. aastal ja maeti Taškendis Chigatoy kalmistule.

## Tunnustus
*Kolmekordne sotsialistliku töö kangelane (1948, 1951, 1957)
*Kuue Lenini ordeni kavaler (ordenid saadud ajavahemikus 1944–1950)
*Usbeki NSV Põllumajandusteaduste Akadeemia auliige (1957)

## Mälestuse jäädvustamine
Pärast Tursunqulovi surma muudeti kolhoosi nime – Tursunqulovi-nimeline kolhoos "Sharq Yulduzi".

## Viited
Solar Orbiter

**Solar Orbiter (SolO)** on Euroopa Kosmoseagentuuri ja NASA kosmoseaparaat, mis uurib Päikest. Solar Orbiteri eesmärk on sooritada üksikasjalikke mõõtmisi Päikese sisemises heliosfääris ja tekkinud päikesetuules, samuti teha esimesi vaatlusi Päikese polaarpiirkondadest, mida on Maalt raske uurida. Need vaatlused on olulised, et uurida, kuidas Päike loob ja kontrollib oma heliosfääri.

Solar Orbiter teeb vaatlusi Päikesest ekstsentrilisel orbiidil, liikudes Päikesele sama lähedale kui umbes 60 Päikese raadiust, ehk 0,284 astronoomilist ühikut (aü), mis asetab selle Merkuuri periheelioni sisse (0,3075 aü). Missiooni käigus tõstetakse orbiidi kaldenurk umbes 24°-ni. Kogu missiooni kogumaksumus on 1,5 miljardit USA dollarit, arvestades nii ESA kui ka NASA panuseid, mis aitas ESA-l aparaati ehitada. Solar Orbiter startis 10. veebruaril 2020 Cape Canaveralist, Floridas. Missioon kestab esialgu kuni 2026. aasta lõpuni, võimaliku pikendusega kuni 2030. aastani.

## Viited
Parasiitnahkis

**Parasiitnahkis** (*Athelia arachnoidea*) on kandseente hõimkonda kuuluv seente liik.

Seen parasiteerub puudel kasvavail samblikel. See on levinud üle kogu Eesti.

## Välislingid
*
Jiu

**Jiu** on jõgi Lõuna-Rumeenias, mis kulgeb läbi Dolji ja Gorji maakonna.

Jõgi algab Karpaatide mäestikust, kus see moodustub kahest harust: Jiul de Vest (Lääne-Jiu) ja Jiul de Est (Ida-Jiu), mis ühinevad Târgu Jiu linna lähedal. Seejärel voolab Jiu läbi mägismaa ja tasandiku ning suubub paremalt poolt Doonau jõkke.

Jõe kogupikkus on ligikaudu 339 kilomeetrit ja valgala pindala umbes 10 000 km².

Jiu on Lõuna-Rumeenia jaoks oluline, sest see toetab põllumajandust, veekasutust ja kohalikke ökosüsteeme. Jõgi on koduks mitmetele kalaliikidele ning tema kallastel leidub rohkelt linnustikku ja taimkatet.

Jõeäärsed alad hõlmavad ajaloolisi sildade jäänuseid, väiksemaid asulaid ning linnu, millest suurim ja tähtsaim on Craiova. Teised suuremad jõeäärsed linnad on Petroșani (Jiul de Vest), Lupeni (Jiul de Est), Bumbești-Jiu, Târgu Jiu, Turceni ja Filiași.

## Viited

## Välislingid
*
Pinangi rahvusvaheline lennujaam

**Pinangi rahvusvaheline lennujaam (PIA)** (malai keeles: Lapangan Terbang Antarabangsa Pulau Pinang; IATA: PEN, ICAO: WMKP) on rahvusvaheline lennujaam Malaisias Pulau Pinangi osariigi pealinnas George Townis. Lennujaam asub Pinangi saare kagutipus, 16 km kesklinnast lõunas ja teenindab riigi suuruselt teist linnastut.

Loode-Malaisia ühe peamise lennujaamana on PIA reisijate arvult Malaisias suuruselt kolmas ning 2024. aastal läbis lennujaama üle 7,6 miljoni inimese. Kaubamahtu kogukaalu järgi on PIA suuruselt teine lennujaam riigis, aga ekspordiväärtuse poolest suurim lennujaam (näiteks 2023. aastal oli ekspordikäive 365 miljardit ringgitit). Lennujaama läbinud lennukite arvult see on see viimastele aastatel mööda läinud Kota Kinabalu rahvusvahelisest lennujaamast ja tõusnud riigis teiseks (2024. aastal registreeriti 64&nbsp;507 õhusõidukite liikumist).

Pinangi rahvusvaheline lennujaam on kohaliku odavlennufirma Firefly kodulennujaam ja AirAsia üks peamisi sõlmlennujaamu.

## Ajalugu
Pinangi rahvusvaheline lennujaam, mis kandis tollal nime **Bayan Lepase rahvusvaheline lennujaam**, valmis 1935. aastal, kui Pulau Pinang oli osa Briti impeeriumi kroonikolooniast (Malaka väina asundused). Malaka väina asunduste kuberner Cecil Clementi oli Briti Malaia lennuliikluse esimene ja peamine arendaja. Tema administratsiooni ajal ehitati lennuväljad George Towni eeslinna Bayan Lepasse (praegune PIA lennujaam) ja Singapuri planeerimisalale Kallangi (nüüdseks suletud Kallangi lennujaam).

## Viited
Saigoni kindlus

**Saigoni kindlus** (vietnami keeles Thành Sài Gòn), tuntud ka kui **Giа Định’i kindlus** (vietnami keeles Thành Gia Định), oli suur kindlus Saigonis (tänapäeva Hồ Chí Minhis), mis seisis aastatel 1790–1859. Kindlus ehitati algselt Vietnami lõunaosa valitsejate kaitseks ja administratiivseks keskuseks.

Kindlus rajati 1790. aastal, kui Nguyễn Ánh (hilisem keiser Gia Long) kasutas Prantsuse inseneride tehnilist nõu, et ehitada vaubani stiilis kaitserajatis. See oli strateegiliselt oluline, kuna pidi kindlustama lõunaosa ja andma aluse piirkondlikule kontrollile.

Kindlus osales mitmetes olulistes sündmustes Vietnami ajaloos, sealhulgas 1833–1835. aasta mässudes keiser Minh Mạngi vastu. 1859. aastal vallutasid kindluse prantslased ja see hävitati pärast koloniseerimist.

Tänapäeval on kindluse jäänused peaaegu täielikult hävinud, kuid selle ajalooline tähtsus Saigoni arengus on säilinud.

## Viited
Quảng Nami provints

**Quảng Nami provints** (vietnami keeles *Tỉnh Quảng Nam*) oli 1. järgu haldusüksus Vietnamis, riigi kesk-lõunaosas. Provints piirnes põhjas Thừa Thiên-Huế provintsi ja Đà Nẵngi linnaga, idas Lõuna-Hiina merega, lõunas Quảng Ngãi ja Kon Tumi provintsiga ning läänes Laosega. Halduskeskus oli Tam Kỳ linn.

2025. aasta haldusreformi käigus liideti Quảng Nami provints Đà Nẵngi linnaga.

Quảng Nami maastik on mitmekesine: seal on mägesid, tasandikke, jõgesid ja lühikesi ranniku alasid. Olulised jõed on Thu Bồn, Vu Gia ja Trường Giang, mis toetavad põllumajandust, kalandust ja kohalikke vee- ning kaubateid. Ranniku lähedal on väiksemaid sadamaid ja kalurikülasid, kus merendusel on suur majanduslik tähtsus.

Provintsi ala on kultuuriliselt rikas. Seal asub Hội Ani vanalinn, mis on UNESCO maailmapärandi nimistus alates 1999. aastast ning 2023. aastal lisatud ka UNESCO loovlinnade võrgustikku. Lisaks on Quảng Nam tuntud traditsioonilise käsitöö, templite ja ajalooliste reliikviaalade poolest. Linnad ja külad säilitavad kohaliku arhitektuuri ning piirkonnas on märkimisväärne mitmekultuuriline pärand, mis peegeldab Jaapani, Hiina ja Euroopa mõjusid.

Majandus põhines põllumajandusel, kalandusel ja turismil. Viimastel aastatel on provintsis kasvanud ka tööstus- ja teenindussektor, sealhulgas tekstiili- ja toidutööstus. Turism on oluline majandusharu tänu looduslikele vaatamisväärsustele, rahvusparkidele, randadele ning ajaloolistele paikadele.

Quảng Nami provints on olnud ajalooliselt tähtis ka sõjalises ja poliitilises plaanis. Keskajal oli see osa feodaalsest Đại Việtist, hiljem kuulus provints Prantsuse Indohiina koosseisu. Vietnami sõja ajal (1955–1975) oli piirkond strateegiliselt oluline ning seal toimusid mitmed lahingud ja sõjalised operatsioonid.

Rahvastiku poolest oli Quảng Nami mitmekesine. Suurimad linnad provintsi alal on peale Tam Kỳ veel Hội An, Duy Xuyên ja Điện Bàn, kus elanikud tegelevad nii kaubanduse, käsitöö kui turismiga. Kokku elas provintsis üle miljoni inimese.

## Viited
Malai künkakana

**Malai künkakana** (*Arborophila campbelli*) on faasanlaste sugukonda kuuluv linnuliik.

Malai künkakana peeti varem mustkiird-künkakana alamliigiks.

## Välimus
Malai künkakana on 28 cm pikk. Tiib on 138–147 mm pikk, saba 48–53 mm. Isaslind kaalub 274 g, emaslind 268 g.

Ülapool on tuhmpruun mustade triipudega. Alapool on peamiselt sinakashall. Pea ja kael on mustad. Kulmutriip ja laik põsel on valged. Silma ümbrus on sulgedeta ja punast värvi. Silmad on tumepruunid. Nokk on must. Jalad on punased või roosad.

Emaslind on veidi väiksem ja tuhmima sulestikuga kui isaslind.

Noorlinnu ülapool on punakaspruun. Rinnal on mustad, hallid ja punakaspruunid triibud.

## Levik
Malai künkakanad elavad Malaka poolsaarel.

Elavad laialehistes igihaljastes ürgmetsades 750–1600 m kõrgusel merepinnast.

## Toitumine
Malai künkakanad toituvad lobeelia marjadest, termiitidest ja tigudest.

## Pesitsemine
Okstest ja lehtedest ehitatud pesa on 15 cm lai ning asub maapinnal. Kurnas on neli valget muna mõõtmetega 42 × 32 mm.

## Viited

## Välislingid
Kākauļi

**Kākauļi** on küla (*mazciems*) Lätis Ķekava piirkonna Baldone vallas.

Küla asub valla loodeosas. Aastatel 2008–2021 jäi asula Baldone piirkonda.
## Viited
Quảng Ngãi provints

**Quảng Ngãi provints** (vietnami keeles *Tỉnh Quảng Ngãi*) on 1. järgu haldusüksus Vietnamis, riigi kesk-lõunaosas. Provints piirneb põhjas Đà Nẵngi linnaga, idas Lõuna-Hiina merega, lõunas Gia Lai provintsiga ja läänes Laosega. Halduskeskus on Quảng Ngãi linn.

Maastik on mitmekesine: mäed, jõed, tasandikud ja rannikualad. Olulised jõed on Trà Khúc ja Vệ, mis toetavad põllumajandust, kalandust ja kohalikke vee- ning kaubateid. Ranniku lähedal asuvad sadamad ja kalurikülad, kus merendusel on suur majanduslik tähtsus.

Provints on oluline kultuuriliselt ja ajalooliselt. Seal on traditsioonilised templid, muuseumid ja ajaloolised paigad, sealhulgas mälestusmärgid Vietnami iseseisvus- ja sõjaajaloos. Tuntuim neist on Sơn Mỹ mälestusmärk, mis meenutab 1968. aasta Mỹ Lai veresauna ohvreid. Kultuuriline pärand hõlmab ka kohalikke käsitöötraditsioone, tseremooniaid ja rahvakunsti.

Quảng Ngãi looduse tähtsaimad kaitsealad on rahvuspargid. Kõige tuntum on Ngọc Linhi rahvuspark, kus elab haruldasi taime- ja loomaliike ning pakutakse võimalusi matkamiseks ja loodusturismiks. Samuti on looduskaitsealad Chợ Lầu ja Lý Sơni saar, tuntud mitmekesise mereelustiku ja vulkaanilise maastiku poolest.

Rannikualad ja rannad on olulised turismi jaoks. Kuulsamad on Sa Huỳnh, My Khe (Quảng Ngãi variant) ja Lý Sơni rannad, kus saab ujuda, kalastada, snorgeldada ja sukelduda.

Majandus põhineb põllumajandusel, kalandusel ja turismil. Viimastel aastatel on kasvanud ka tööstus- ja teenindussektor, sealhulgas tekstiili- ja toidutööstus. Turism on tähtis tänu looduslikele vaatamisväärsustele, rahvusparkidele, randadele ja ajaloolistele paikadele.

Quảng Ngãi provints on koduks mitmekesisele elanikkonnale, kus lisaks vietnamlastele elavad ka mitmed rahvusvähemused. Suuremad linnad peale Quảng Ngãi on Mộ Đức, Sơn Tịnh ja Tư Nghĩa, kus inimesed tegelevad põllumajanduse, kalanduse ja kaubandusega.

## Viited